**Καλοκαιρινή περιοδεία σε όλη την Ελλάδα**

**TOC TOC του Laurent Baffie**

**#Αγάπη\_ρε...**

****

**Σκηνοθεσία: Κώστας Σπυρόπουλος**

Μετά την θριαμβευτική πορεία σε Αθήνα και Θεσσαλονίκη, η θρυλική…ψυχοθεραπευτική κωμωδία Toc Toc του Laurent Baffie σε σκηνοθεσία Κώστα Σπυρόπουλου, ξεκινάει μια μεγάλη καλοκαιρινή περιοδεία σε όλη την Ελλάδα!!! Ο Κώστας Σπυρόπουλος και η «παλιά φρουρά» Δημήτρης Σταρόβας και Νίκος Πολυδερόπουλος υποδέχονται στο θίασο τρείς «καινούριες» γυναίκες: την Ναταλία Δραγούμη, την Φωτεινή Ντεμίρη και την Αποστολία Ζώη!!! Ανανεωμένος και πανέτοιμος ο νέος θίασος του Toc Toc υπόσχεται περισσότερο γέλιο και μεγαλύτερες συγκινήσεις για να πάρει την «ψήφο εμπιστοσύνης» απ’ όλες τις πόλεις της Ελλάδας!!!

Η επιτυχημένη ψυχοθεραπευτική κωμωδία ανέβηκε πρώτη φορά το 2013 στο θέατρο Ήβη, όπου και παίζεται μέχρι σήμερα!!! Αποδομώντας τις ιδεοψυχαναγκαστικές διαταραχές, τα λεγόμενα «τικ», η παράσταση …ψυχαγωγεί…συγκινεί και χαρίζει άφθονο γέλιο…σε ψυχοθεραπευόμενους και ψυχοθεραπευτές…μέσα από τον μόνο δρόμο που μας «έμεινε» τον δρόμο της αγάπης!!! Αγάπη ρεεεεεεεε…θα φωνάζουν το καλοκαίρι σε όλη την Ελλάδα οι ηθοποιοί και οι συντελεστές της παράστασης!!! Μόνο αγάπη ρεεεεεεεε!!!!

Πρώτος σταθμός…η Βόρεια Ελλάδα!!!

Γιαννιτσά – Κοζάνη – Σέρρες – Ξάνθη – Κομοτηνή – Αλεξανδρούπολη!!!

**Υπόθεση**

Ο Ομάρ Ταριφ (Κώστας Σπυρόπουλος) ή Βilldab ή αλλιώς Βασίλης Δαμπάογλου το τρελό Παόκι απ’ την Θεσσαλονίκη, με ανανεωμένο πλατίνα μαλλί, κατεβαίνει με το ταξί του στην Αθήνα, να συναντήσει το γιατρό! Ιδεοψυχαναγκασμός του η αριθμομανία.

Ο Φώτης Σταθάκης (Δημήτρης Σταρόβας) έρχεται  με το σύνδρομό του, το "Jill de la Turret"...μπινελικώνει και γαυγίζει !!! Τα γαυγισματάκια του "βγαίνουν" σε καταστάσεις στρες, ο Φώτης είναι πολυτάλαντος και έχει εκατό ειδικότητες!

Η Λαρισαία Νίτσα (Ναταλία Δραγούμη) από το Σβετλανίτσα…κατάγεται από την Λευκορωσία, αλλά είναι παντρεμένη με Λαρισαίο! Με το βαλιτσάκι-οπλοστάσιο καθαρίζει, απολυμαίνει ό,τι βρει μπροστά της και χτυπάει μικρόβια και ιούς ανελέητα!

Η Άννα Μαρία Κλεοπάτρα Μπιμπίκα (Φωτεινή Ντεμίρη), θεούσα πάντα, δεν λέει ότι έρχεται στο γιατρό για την ίδια και τα τικ της, αλλά για μια φίλη, που δεν μπορεί να μετακινηθεί. Επικαλείται ακόμα όλους τους αγίους και τις ιδιότητες αυτών, ενώ όταν ακούει τα γαλλικά του "Ζαν Λουι" Φώτη, αρχίζει και τα ξόρκια!

Η Λίλη Παπαγεωργοδημητρομανωλάκη (Αποστολία Ζώη) επαναλαμβάνει από την πρώτη στιγμή ό,τι λέει πάντα 2 φορές και “κάποιες φορές” επαναλαμβάνει την τελευταία λέξη ή συλλαβή. Σύνδρομό της η παλιλαλία!

Ο Μπάμπης Γραμμένος (Νίκος Πολυδερόπουλος) έρχεται με το μηχανάκι του... δεν πατάει πάνω σε γραμμές, τραυλίζει όταν τις βλέπει και έχει ένα μεγάλο θέμα με τη συμμετρία!

Όλοι αυτοί, άγνωστοι μεταξύ τους, συναντώνται στον προθάλαμο του παγκοσμίου φήμης γιατρού, στις ικανότητες του οποίου έχουν εναποθέσει όλες τις ελπίδες τους για οριστική θεραπεία. Ο γιατρός όμως λείπει και όπως συνεχώς ενημερώνει τους ασθενείς η βοηθός του, προσπαθεί να έλθει και όλο κοντεύει και όλο όμως αργεί.

Οι ήρωές μας περιμένουν και όσο περιμένουν κουβεντιάζουν και όσο κουβεντιάζουν οδηγούνται μοιραία σε grouptherapy αυτοδίδακτο ελλείψει ιατρού, τα αποτελέσματα του άκρως απρόσμενα και ανατρεπτικά, ξεκαρδιστικά και συγκινητικά.

TOC TOC Μία παράσταση... ψυχοθεραπεία!!!

**Παίζουν:**

Κώστας Σπυρόπουλος, Δημήτρης Σταρόβας,

Ναταλία Δραγούμη, Νίκος Πολυδερόπουλος,

Φωτεινή Ντεμίρη, Αποστολία Ζώη, Εβελίνα Καραπάνου.

**Συντελεστές**:

**Διασκευή - Απόδοση Κειμένου:** Κώστας Σπυρόπουλος - Κατερίνα Μπέη

**Σκηνοθεσία:** Κώστας Σπυρόπουλος

**Σκηνικά:** Γιάννης Μουρίκης

**Κοστούμια:** Νικόλ Παναγιώτου– Στεφανία Λυμπεροπούλου

**Φωτισμοί:** Δημήτρης Κουτάς

**Φωτογράφος:** Μανώλης Χιώτης

**Μακιγιάζ:**MakeupLab by YiannisMarketakis

**VideoArt:** ΔημήτρηςΖόγκας

**Α΄ Βοηθός Σκηνοθέτη:** Δημήτρης Κατσόγιαννος

**Β΄ Βοηθός Σκηνοθέτη:** Εβελίνα Καραπάνου

**Διεύθυνση παραγωγής:** Δημήτρης Κουκάς

**Παραγωγή:** Κάππα Σίγμα productions

**Δημόσιες Σχέσεις - Προβολή:** Μαργαρίτα Δρούτσα 6942065888, mdroutsa@gmail.com

**Οργάνωση Περιοδείας:** Χρόνος-Δράσεις πολιτισμού , ***Τηλ.* 210 2922057**, xronos.dp@gmail.com



**Το τραγούδι της παράστασης «Αγάπη ρε...» ερμηνεύει ο Πάνος Κιάμος σε μουσική Γιώργου Σαμπάνη και στίχους Νίκου Γρίτση**

***Πρόγραμμα περιοδείας***

**ΔΕΥΤΕΡΑ 24 ΙΟΥΝΙΟΥ**

**ΑΝΟΙΧΤΟ ΘΕΑΤΡΟ ΓΙΑΝΝΙΤΣΩΝ**

**ΤΡΙΤΗ 25 ΙΟΥΝΙΟΥ**

**ΥΠΑΙΘΡΙΟ ΑΜΦΙΘΕΑΤΡΟ ΚΟΖΑΝΗΣ**

**ΤΕΤΑΡΤΗ 26 ΙΟΥΝΙΟΥ**

**ΑΝΟΙΧΤΟ ΑΜΦΙΘΕΑΤΡΟ ΤΕΙ ΣΕΡΡΩΝ**

**ΠΕΜΠΤΗ 27 ΙΟΥΝΙΟΥ**

**ΞΑΝΘΗ - ΘΕΡΙΝΟ ΔΗΜΟΤΙΚΟ ΑΜΦΙΘΕΑΤΡΟ**

**ΠΑΡΑΣΚΕΥΗ 28 ΙΟΥΝΙΟΥ**

**ΚΟΜΟΤΗΝΗ - ΘΕΡΙΝΟ ΔΗΜΟΤΙΚΟ ΘΕΑΤΡΟ**

**ΣΑΒΒΑΤΟ 29 ΙΟΥΝΙΟΥ**

**ΑΛΕΞΑΝΔΡΟΥΠΟΛΗ - ΟΙΚΟΠΑΡΚΟ ΑΛΤΙΝΑΛΜΑΖΗ**

**ΠΕΜΠΤΗ 11 ΙΟΥΛΙΟΥ**

**ΒΕΑΚΕΙΟ ΘΕΑΤΡΟ ΠΕΙΡΑΙΑ**

**ΠΑΡΑΣΚΕΥΗ 12 ΙΟΥΛΙΟΥ**

**ΑΝΟΙΧΤΟ ΘΕΑΤΡΟ ΗΛΙΟΥΠΟΛΗΣ ΄΄Δ.ΚΙΝΤΗΣ΄΄**

**ΣΑΒΒΑΤΟ 13 ΙΟΥΛΙΟΥ**

**ΧΑΛΚΙΔΑ-ΘΕΑΤΡΟ ΟΡΕΣΤΗΣ ΜΑΚΡΗΣ**

**ΚΥΡΙΑΚΗ 14 ΙΟΥΛΙΟΥ**

**ALEX THEATER-ΠΟΡΤΟ ΡΑΦΤΗ**

**ΤΕΤΑΡΤΗ 24 & ΠΕΜΠΤΗ 25 ΙΟΥΛΙΟΥ**

**ΚΑΛΑΜΑΤΑ – ΘΕΑΤΡΟ ΚΑΣΤΡΟΥ**

**ΣΑΒΒΑΤΟ 27 ΙΟΥΛΙΟΥ**

**ΠΝΕΥΜΑΤΙΚΟ ΚΕΝΤΡΟ ΛΕΥΚΑΔΑΣ**

**ΚΥΡΙΑΚΗ 28 ΙΟΥΛΙΟΥ**

**ΚΕΡΚΥΡΑ - ΘΕΑΤΡΟ ΜΟΝ ΡΕΠΟ ΄΄ΡΕΝΑ ΒΛΑΧΟΠΟΥΛΟΥ΄΄**

**ΔΕΥΤΕΡΑ 29 ΙΟΥΛΙΟΥ**

**ΑΓΡΙΝΙΟ-ΚΙΝ/ΘΕΑΤΡΟ ''ΕΛΛΗΝΙΣ''**

**ΤΡΙΤΗ 30 ΙΟΥΛΙΟΥ**

**ΑΙΓΙΟ-Υπαίθριο Θέατρο Αιγιαλείας Γ. Παππάς**

**ΤΕΤΑΡΤΗ 31 ΙΟΥΛΙΟΥ**

**Ανοιχτό Θέατρο Καβασίλων 7ο Φεστιβάλ Δήμου Πηνειού**

**ΠΑΡΑΣΚΕΥΗ 2 ΑΥΓΟΥΣΤΟΥ**

**ΚΕΦΑΛΟΝΙΑ ΑΡΓΟΣΤΟΛΙ**

**ΣΑΒΒΑΤΟ 3 ΑΥΓΟΥΣΤΟΥ**

**ΚΕΦΑΛΟΝΙΑ ΛΗΞΟΥΡΙ**

**ΤΕΤΑΡΤΗ 7 ΑΥΓΟΥΣΤΟΥ**

**ΒΟΛΟΣ - ΘΕΡΙΝΟ ΔΗΜΟΤΙΚΟ ΘΕΑΤΡΟ ΜΕΛΙΝΑ ΜΕΡΚΟΥΡΗ**

**ΠΕΜΠΤΗ 8 ΑΥΓΟΥΣΤΟΥ**

**VICTORIA ΘΕΡΙΝΟ ΚΙΝ/ΘΕΑΤΡΟ**

**ΝΕΟΙ ΠΟΡΟΙ - ΠΛΑΤΑΜΩΝΑΣ**

**ΠΑΡΑΣΚΕΥΗ 9 ΑΥΓΟΥΣΤΟΥ**

**ΑΜΦΙΘΕΑΤΡΟ ΣΙΒΗΡΗΣ - 27o Φεστιβάλ Κασσάνδρας - 2019**

**ΣΑΒΒΑΤΟ 10 ΑΥΓΟΥΣΤΟΥ**

**ΑΜΦΙΘΕΑΤΡΟ Ν.ΜΟΥΔΑΝΙΩΝ - ΦΕΣΤΙΒΑΛ ΤΗΣ ΘΑΛΑΣΣΑΣ 2019**

**ΚΥΡΙΑΚΗ 18 ΑΥΓΟΥΣΤΟΥ**

**ΡΕΘΥΜΝΟ ΘΕΑΤΡΟ ΕΡΩΦΙΛΗ (ΦΟΡΤΕΤΖΑ)**

**ΔΕΥΤΕΡΑ 19 ΑΥΓΟΥΣΤΟΥ**

**ΧΑΝΙΑ - ΘΕΑΤΡΟ ΑΝΑΤΟΛΙΚΗΣ ΤΑΦΡΟΥ**

**ΤΕΤΑΡΤΗ 21 ΑΥΓΟΥΣΤΟΥ**

**ΠΑΤΡΑ – ΑΡΧΑΙΟ ΩΔΕΙΟ**

**ΠΑΡΑΣΚΕΥΗ 23 ΑΥΓΟΥΣΤΟΥ**

**ΤΡΙΠΟΛΗ-Θέατρο άλσους Αγίου Γεωργίου**

**ΣΑΒΒΑΤΟ 24 ΑΥΓΟΥΣΤΟΥ**

**ΞΥΛΟΚΑΣΤΡΟ- Ανοιχτό Θέατρο Β. Γεωργιάδης**

**ΔΕΥΤΕΡΑ 26 ΑΥΓΟΥΣΤΟΥ**

**ΒΡΙΛΗΣΣΙΑ - ΘΕΑΤΡΟ ΑΛΙΚΗ ΒΟΥΓΙΟΥΚΛΑΚΗ**

**ΣΑΒΒΑΤΟ 31 ΑΥΓΟΥΣΤΟΥ**

**ΡΑΦΗΝΑ ΠΡΟΑΥΛΙΟ ΓΥΜΝΑΣΙΟΥ – ΛΥΚΕΙΟΥ**

**ΔΕΥΤΕΡΑ 2 ΣΕΠΤΕΜΒΡΙΟΥ**

**ΠΑΠΑΓΟΥ – ΚΗΠΟΘΕΑΤΡΟ**

**ΤΕΤΑΡΤΗ 4 ΣΕΠΤΕΜΒΡΙΟΥ**

**ΝΙΚΑΙΑ – ΚΑΤΡΑΚΕΙΟ ΘΕΑΤΡΟ**

**ΠΑΡΑΣΚΕΥΗ 6 ΣΕΠΤΕΜΒΡΙΟΥ**

**ΚΟΡΥΔΑΛΛΟΣ – ΘΕΑΤΡΟ ΘΑΝΑΣΗΣ ΒΕΓΓΟΣ**

**ΚΥΡΙΑΚΗ 8 ΣΕΠΤΕΜΒΡΙΟΥ**

**ΓΑΛΑΤΣΙ – ΘΕΑΤΡΟ ΑΛΣΟΥΣ ΒΕΪΚΟΥ**

**ΔΕΥΤΕΡΑ 9 ΣΕΠΤΕΜΒΡΙΟΥ**

**ΠΕΤΡΟΥΠΟΛΗ – ΘΕΑΤΡΟ ΠΕΤΡΑΣ**

**ΠΕΜΠΤΗ 12 ΣΕΠΤΕΜΒΡΙΟΥ**

**ΘΕΣΣΑΛΟΝΙΚΗ – ΘΕΑΤΡΟ ΔΑΣΟΥΣ**

***Τιμές εισιτηρίων***

Γενική είσοδος **€20**

Εκπτωτικό **€15** (Φοιτητές, Ανέργων, ΑμεΑ)

**Προπώληση στα επιλεγμένα σημεία των Φεστιβάλ**

**Ηλεκτρονική Προπώληση:**

